Amsawal iglem-d s tigawin iwudam igejdanen, amedya (Ccix n lǧameɛ) ; akken daɣen i yefka azal i yiwudam usinen amedya (Werwer). Deg wayen yeɛnan teɣzi d tewzel n weglam yella anda i d-yeglem umsawal iwudam stuɣzi n wawal am imedyaten i d-nebder yakan, akken daɣen i yella anda i d-yeglem iwudam s tewzel n wawal, seg yimedyaten i d-nefren, yella uberraḥ d awadem ussin di tullist « Nnif Aderɣal », yefka-as umsawal aglam s tigawt, imi i dyessegza d acu i d tawuri n uberraḥ deg taddart imi d netta i la yettxebiren At taddart s wayen i la iḍerrun d axel-is. Ayen i d-yesbanen aya-agi di tullist: « isali ur as-slint almi d azekka-nni deg uberraḥ n tṣebḥit. D aberraḥ i d-yessawḍen yir isali. Zik, aberraḥ yettxebbir At taddart, mi ara yemmten. Aberraḥ iteddu azniq azniq, yessawal i At taddart, yeqqar-asen: - ay At taddart ad trebḥem! ffɣet ɣer wemnar ufella, tid i d-yewwin deɛwessu ad mmtent ass-a. Ay At taddart ad trebḥem!...». Sb 42 35